dh-unibe/image-text_koenigsfelden-charters-post-1500 huggingface dataset:
Ich, Hanns Buͤrreˀ, ✳ mineˀ genaͤdigen froͧwen, aͤpptissinn unnd convēts zuͤ Kuͤngsfeldenn, hoffmeyster, ✳ thün kund offennlich mit disem brieff, ✳ dasz ich anstatt der hochwirdig₎,
wolgebornnen, ✳ edlenn ✳ unnd geistlichn̄ froͧwen, ✳ froͧw Kathrinen Truchsaͤssin vō Waldtpurg, äpptissinn, ✳ unnd gmeins conventz zü Kungsfelden ꝫcꝭ zuͤ raͤchtem, frigen manlechn̄
hin gelichenn hab, ✳ lich ouch hin ✳ dem ersamen ✳ Uͤlrichenn Hedinger, burger zuͤ
Bremgarttenn ꝫcꝭ, disz naͧchbemaͤldtte stuck ✳ unnd guͤter ✳ an in, von Walther Hedinngern, sinem bruͤder, seligenn, kommen ꝫcꝭ: namlich zwo juchartten
ackers zü Bremgartten, ✳ an der Burger Almendi gelaͤgenn, stossennd an die straͧsz, so
gen Hermetschwil gaͧtt, ✳ zü der anndren sittenn an den füszweg, so gen Liplischwald
gaͧtt, ✳ ligennd zuͤ einer sittenn an Hannsz Raͤtzers matt₎ ✳ zur andren sitten an Pürlis ✳ des metzgers mattenn, ✳ sinnd lechenn ✳ vom schlosz Hapspurg ꝫcꝭ, die also
in lechenns wisz inzehaben, ✳ zenutzen ✳ und zeniessen, ✳ wie dann lechenns unnd landsreͣcht ist. ✳ sag im ouch der gestaltt zuͤ, ✳ im daby zebeschirmmē zuͤ recht, ✳ wie
sich gebürtt, ✳ dann er mir hinwider ✳ alsz zuͤ hannden miner gnädigen̄
froͧwenn ✳ geschworn̄ haͧtt ✳ von sölichs lechenns wegenn ✳ getruͤw, ✳ gewertig ✳ und
gehorsam zesinnd, ✳ soͤlichs zuͤbessernn ✳ unnd nit zuͤ schwechrenn, ✳ zü mantag₎, wen
im verkündt wirdt, ✳ zuͤ kommē, ✳ alles inhalt sines lechenn eyds, ✳ im eyd büch
begriffenn. ✳ des zuͦ warèm urkùnd ✳ so hab ich, obbemeldtter hoffmeister, min eygenn insigell, ✳ minē g₎ f₎ obbenampt an ir lechenn ✳ unnd manschafft, ✳ mir ✳ unnd minē erbenn anͧ schadenn, ✳ offennlich gehännckt an disenn
brieff, ✳ der gebenn ist uff Andree aplī ✳ von xp̄i geburt zalt fünfftzechenhundert ✳ unnd fünftzechen jaͧr.
Konigsf. 900
Staatsarchiv
AARGAU
1515 ✳
23 ✳
Nͦ✳ 18 ✳